**Comisia pentru Situații Excepționale a Republicii Moldova**

**DISPOZIȚIA**

nr. din 25 octombrie 2022

În conformitate cu art. 22 din Legea nr. 212/2004 privind regimul stării de urgență, de asediu și de război (Monitorul Oficial al Republicii Moldova, 2004, nr. 132-137, art. 696), cu modificările ulterioare, art. 2 din Hotărârea Parlamentului nr. 41/2022 privind declararea stării de urgență (Monitorul Oficial al Republicii Moldova, 2022, nr. 522, art. 631), cu modificările ulterioare, Hotărârea Parlamentului nr. 105/2022 privind prelungirea stării de urgență (Monitorul Oficial al Republicii Moldova, 2022, nr. 119, art.2161), Hotărârea Parlamentului nr. 163/2022 privind prelungirea stării de urgență (Monitorul Oficial al Republicii Moldova, 2022, nr. 186, art.3521), Hotărârea Parlamentului nr. 245/2022 privind prelungirea stării de urgență (Monitorul Oficial al Republicii Moldova, 2022, nr. 245, art. 472), Hotărârea Parlamentului nr. 278/2022 privind prelungirea stării de urgență (Monitorul Oficial al Republicii Moldova, 2022, nr. 307, art. 604) și pct. 6-9 din Regulamentul Comisiei pentru Situații Excepționale a Republicii Moldova, aprobat prin Hotărârea Guvernului nr. 1340/2001 (Monitorul Oficial al Republicii Moldova, 2001, nr. 150-151, art. 1387), cu modificările ulterioare, Comisia pentru Situații Excepționale a Republicii Moldova

**DISPUNE:**

**MIDR, ME - eficientizarea consumului de energie**

1. În vederea reducerii consumului de resurse energetice și evitării întreruperilor de energie electrică pe perioada situației de alertă pe piața energiei electrice din Republica Moldova:
   1. Administratorii blocurilor locative și ai altor clădiri cu ascensoare vor plasa, la locul de chemare a acestora, anunțul prevăzut în anexa la prezenta dispoziție;
   2. Administratorii clădirilor publice și comerciale vor asigura, inclusiv prin afișarea instrucțiunilor și materialelor informative:
      1. funcționarea instalațiilor de încălzire în regim minim sau la o temperatură corespunzătoare valorilor prevăzute de NCM\_14.01.02-2016 Performanța energetică a clădirilor, dar nu mai mult de 19° C;
      2. reducerea iluminatului interior a clădirilor cu cel puțin 30%, acolo unde este posibil și deconectarea acestuia de îndată ce încăperile sunt neocupate;
      3. deconectarea havuzurilor, vitrinelor, iluminatului decorativ, arhitectural și publicitar, cu excepția iluminatului firmei (în sensul [Legii 62/2022](https://www.legis.md/cautare/getResults?doc_id=130742&lang=ro)) entităților cu regim de activitate 24/24 ore;
      4. suspendarea funcționării scărilor rulante/escalatoarelor între orele 07:00-11:00 și 18:00-23:00;
   3. Întreprinderile cu proces de producere energofag (cuptoare electrice, aparate de sudură cu arc electric, instalații de topire electrică) vor organiza programul de lucru astfel încât procesele în care se utilizează cea mai mare parte a energiei electrice, să fie executate în afara orelor 07:00-11:00 și 18:00-23:00;
   4. Administratorii întreprinderilor de alimentare cu apă și canalizare vor regla regimul de funcționare a pompelor bazinelor de acumulare, astfel încât să fie redus la minim consumul de energie electrică între orele 07:00-11:00 și 18:00-23:00, utilizând la maxim potențialul bazinelor de acumulare;
   5. Autoritățile publice centrale și locale:
      1. vor evalua posibilitățile și vor lua măsurile relevante pentru reducerea consumului de energie electrică, în special în orele de vârf (07:00-11:00 și 18:00-23:00), dar care să nu afecteze siguranța și sănătatea cetățenilor sau funcționarea serviciilor esențiale;
      2. vor asigura întreruperea iluminatului stradal pe timp de zi (nu mai târziu de 30 minute după răsăritul soarelui și nu mai devreme de 30 minute înainte de apusul soarelui).

**Anexă**

**la Dispoziția nr. XX din 25 octombrie 2022**

**a Comisiei pentru Situații Excepționale**

În contextul riscului întreruperilor energiei electrice în orele consumului de vârf, nu se recomandă folosirea liftului în intervalele 07:00-11:00 și 18:00-23:00 pentru evitarea blocării în mers a acestuia.

TBR

В связи с риском отключения электроэнергии в часы наибольшего потребления электроэнергии рекомендуется не пользоваться лифтом с 07:00 до 11:00 и с 18:00 до 23:00 часов.

TBR

Due to the risk of power cuts during peak consumption hours, it is advisable to avoid using the lift between 07:00-11:00 and 18:00-23:00.